MCS ดีดเกือบ 7% รับข่าวดีงบฯ Q2 พลิกกำไร 176 ลบ.
MCS ดีดเกือบ 7% รับข่าวดีงบฯ Q2 พลิกกำไร 176 ลบ. โดย ณ เวลา 15.21 น.อยู่ที่ 9.95บาท บวก 0.65 บาท หรือ 6.99% มูลค่าการซื้อขาย 74.65 ล้านบาท 
14 ส.ค. 2558

ผู้สื่อข่าวรายงานว่า ราคาหุ้น บริษัท เอ็ม.ซี.เอส.สตีล จำกัด (มหาชน) หรือ MCS ณ เวลา 15.21 น.อยู่ที่ 9.95บาท บวก 0.65 บาท หรือ 6.99% มูลค่าการซื้อขาย 74.65 ล้านบาท  
MCS ประกาศผลการดำเนินงานงวดไตรมาส 2/58 มีกำไรสุทธิ 153.06 ล้านบาท กำไรสุทธิต่อหุ้น 0.31 บาท เพิ่มขึ้นเมื่อเทียบกับช่วงเดียวกันของปีก่อนที่ขาดทุนสุทธิ 23.38 ล้านบาท ขาดทุนสุทธิต่อหุ้น 0.05 บาท
พร้อมชี้แจงว่าไตรมาส 2/58 กำไรเพิ่มขึ้น 176.44 ล้านบาท คิดเป็น 754.65% โดยบริษัทฯมีกำไรส่วนที่เป็นของบริษัทใหญ่ 153.51 ล้านบาท เพิ่มขึ้นจากไตรมาสเดียวกันของปีก่อนซึ่งมีผลขาดทุน 23.38 ล้านบาท และบริษัทมีกำไรขั้นต้นเท่ากับ 330.72 ล้านบาท เพิ่มขึ้นจากไตรมาสเดียวกันของปีก่อน 310.79 ล้านบาท
ด้านรายได้จากการขายเท่ากับ 826.98 ล้านบาท เพิ่มขึ้นจากไตรมาสเดียวกันของปีก่อน 779.40 ล้านบาท ทั้งนี้ ในไตรมาส 2/58 บริษัทฯมีการส่งออกประมาณ 12,210 ตัน เพิ่มขึ้นประมาณ 11,500 ตัน ส่งผลให้รายได้จากการขายเพิ่มขึ้น 779.398 ล้านบาท หรือ 1,637.98% เนื่องจากในไตรมาสเดียวกันของปีก่อนไม่มีงานส่งออกในต่างประเทศ